O‘zbekiston Respublikasi doimiy aholi soni bo‘yicha MDHda uchinchi o‘rinda qayd etildi. Foto: Kun.uz 2022 yilning 1 yanvar holatiga respublikadagi doimiy aholi soni 35,3 mln kishini tashkil etgan. Davlat statistika qo‘mitasi ma’lumotlariga ko‘ra, 2022 yil 1 yanvar holatiga MDH davlatlarida doimiy aholi sonining foizdagi ulushi eng ko‘p Rossiyada kuzatildi – 51,3 foiz. Undan keyingi o‘rinlarni mos ravishda 14,6 va 11,9 foizlik ko‘rsatkichga ega Ukraina hamda O‘zbekiston egalladi. Ushbu ko‘rsatkich qolgan davlatlar kesimida quyidagicha ko‘rinish oldi: Qozog‘iston – 6,5 foiz;   Ozarboyjon – 3,5 foiz;   Belarus R. – 3,3 foiz;   Tojikiston – 3,2 foiz;   Qirg‘iziston – 2,3 foiz;   Turkmaniston – 1,5 foiz;   Armaniston – 1,0 foiz;   Moldova – 0,9 foiz.